b'\n_START_ARTICLE_\nThis Is Me (pesem, Camp Rock)\n_START_SECTION_\nInformacije o pesmi\n_START_PARAGRAPH_\nTo je prva pesem lika Demi Lovato, Mitchie Torres, v filmu Camp Rock, ki jo je zapela skupaj z likom Joeja Jonasa, Shaneom Grayjem. Mitchie je pesem napisala \xc5\xbee na za\xc4\x8detku filma, kasneje pa jo je ob petju (v akusti\xc4\x8dni verziji ob spremljavi klavirja) sli\xc5\xa1al, vendar ne tudi videl, Shane Gray, ki je od tistega trenutka dalje iskal dekle z osupljivim glasom. Po tem, ko je ve\xc4\x8dina nastopajo\xc4\x8dih na prireditvi "Final Jam" \xc5\xbee nastopila, je Mitchie zapela pesem (originalna verzija), kasneje pa se ji je pridru\xc5\xbeil \xc5\xa1e Shane, ki je zapel del svoje pesmi z naslovom Gotta Find You. Obe pesmi sta bili skombinirani skupaj v eno za verzijo na CD-ju._NEWLINE_Demi Lovato je posnela tudi verzijo v \xc5\xa1pan\xc5\xa1\xc4\x8dini, imenovano Lo Que Soy. Pesem so izvedli v akusti\xc4\x8dni verziji, iz\xc5\xa1la pa je na glasbenemu albumu "Don\'t Forget". Videospot je prikazoval Demi Lovato, kako poje in igra klavir.'